શિક્ષણપદ્ધતિને પોતાના તુક્કાતરંગ મુજબ તોડમરોડ કરવાથી કે જે તે સમયના સત્તાધારી પક્ષનો એજન્‍ડા અભ્યાસક્રમમાં ઘૂસાડી દીધા પછી શું? માની લઈએ કે કોંગ્રેસે મુસ્લિમતરફી અને ભા.જ.પ. દ્વારા હિન્‍દુત્વના રંગવાળો ઈતિહાસ ભણાવાયો. અરે, આખેઆખા અભ્યાસક્રમો દેખીતી રીતે લીલા કે કેસરી રંગે રંગી દેવામાં આવે ત્યાર પછી શું? વિદ્યાર્થીઓને તે કોઈ કૌશલ્ય, આવડત કે સ્પર્ધાત્મકતા શીખવી શકશે? કે પછી તેણે આખરે કોઈ વિદેશી યુનિવર્સિટીનું જ પ્રમાણપત્ર મેળવવું પડશે? આના જવાબ બહુ સ્પષ્ટ છે.